Suur-Sõjamäe tänav

pisi|
pisi|Suur-Sõjamäe tänav kulgeb tänava algusosas rööbiti Tallinna–Narva raudteega, vaade 2009. aastal
pisi|Suur-Sõjamäe tänav ja Ülemiste kaubajaama ala 2017. aastal

Suur-Sõjamäe tänav on tänav Tallinnas Lasnamäe linnaosas Ülemiste ja Sõjamäe asumis. 

Suur-Sõjamäe tänav algab Ülemiste ristmikult, ristub Keevise tänava, Lõõtsa tänava, Ääsi tänava, Väike-Sõjamäe tänava, Kesk-Sõjamäe tänava, Suur-Sõjamäe põigu, Juhan Smuuli tee, Ruunaoja tänava, Nuia tänava, Tapri tänava, Visase tänava, Lennuradari tee  ja lõppeb Tallinnast väljas Tallinna ringteega ristumisel. 

Paralleelselt Suur-Sõjamäe tänavaga kulgeb kogu tänava pikkuses Tallinna–Narva raudtee ning teisel pool on Tallinna lennujaama lennurada. Suur-Sõjamäe tänav moodustab kogupikkuses osa Tallinna–Lagedi teest (kõrvalmaantee registrinumbriga 11290). 

 Hoonestus 
 Suur-Sõjamäe tänav 2 asub Ülemiste kaubanduskeskus,
Suur-Sõjamäe tänav 10a, Mainori ettevõtluskõrgkool
 Suur-Sõjamäe 12, asus endine tehase Dvigatel tootmishoone (tsehh nr 1). Hoone lammutamise järel ehitati asukohta uus büroohoone Ülemiste City Viktor Palmi hoone, Lõõtsa tänav 1a. Ülemiste City hooned on nimetatud Eesti teaduse suurkujude järgi. 
 Suur-Sõjamäe tänav 12a, endine tehase Dvigatel tootmishoone (tsehh nr 2)
 Suur-Sõjamäe tänav 12b, asus lammutatud - 1000 istekohaga tehase Dvigatel sööklaTehase «Dvigatel» 1000-kohaline söökla, photobuildings.com, (vaadatud 04.12.2022)
 Suur-Sõjamäe tänav 14B, Jeti Jäähall,
 Suur-Sõjamäe tänav 30, AS Orto
 Suur-Sõjamäe tänav 50a, pandipakenditena tagastatud plastpudelite Pandipakendi Automatiseeritud Käitlussüsteem. 
Suur-Sõjamäe tööstuspark,  Suur-Sõjamäe tänava ja raudtee vahelisel maa-alal Nuia ja Tapri tänaval.

 Ülemiste viadukt 

 Ülemiste jalakäijate tunnel 
Suur-Sõjamäe tänava ja Ülemiste tänava ning Peterburi tee vahele asub Ülemiste raudteepeatust ja T1 kaubanduskeskust ühendav Ülemiste jalakäijate tunnel.

 Transport 
Suur-Sõjamäe tänavale on võimalik sõita bussidega 7, 15, 45, 49 ja 65 (nõukogude ajal sõitis Koplist buss nr 2, Kesklinnast buss nr 15 ja hiljem pikendati Mustamäelt bussiliini 17) ning Tallinn–Aegviidu rongiga.

Tänava nimi
Suur-Sõjamäe tänav sai nime 17. jaanuaril 1923, enne seda kandsid Suur-, Kesk- ning Väike-Sõjamäe tänavad Lasnamäel Weimarshofi tänavate nime (saksa k. Grosse, Mittel ja Kleine Weymarshofstrasse, vene к. Большая, Средняя ja Малая Веймарсгофская улица)Aleksander Kivi, "Mäed ja mäenimelised tänavad Tallinnas". Keel ja Kirjandus, 1964, nr 6, lk 338. Tänav on saanud nime Sõjamäe mõisa järgi.Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 295

 Galerii 

 Ajalugu 
Eesti NSV ajal olid Suur-Sõjamäe tänaval salajased sõjaväetööstuse tehased, mis suleti pärast iseseisvuse taastamist, kuid osa hooneid on alles tänapäevalgi ning neid renditakse välja.

Suur-Sõjamäe tänava ääres asusid tehase Dvigatel tootmishooned. 1990. aastatel asus seal tuletõrjedepoo ja linnalähiliinide bussipark, kuid pärast seda, kui linnalähiliinide teenindamine läks TAK-ilt üle teistele teenusepakkujatele, kadus vajadus selle bussipargi järele.

Suur-Sõjamäe tänaval asus Polümeeri tapeeditsehh. Suur-Sõjamäe tn 31a asus Tallinna Raudbetooni tehas (Tallinna
Raudbetoonitehases toodeti detaile paljude suurobjektide jaoks: Olümpia hotell, Pirita purjespordikeskus, Tallinna lennujaama laiendus,
Tallinna Linnahall) ja hiljem olmejäätmete sorteerimise tehas.

Alates 2006. aasta sügisest on Tartu maanteelt keelatud veoautode sissesõit kesklinna, seetõttu kasutavad nad Suur-Sõjamäe tänavat ümbersõiduks.

Vaata ka
Ülemiste jalakäijate sild

Viited

 Välislingid 

Kategooria:Lasnamäe linnaosa tänavad